Aurevann

Aurevann er en innsjø i Bærum kommune i Akershus. Den ligger i Lommedalen og har utløp mot sør til Veslelva, ei sideelv til Lomma. Aurevann er oppdemmet og regulert som inntaksmagasin for Asker og Bærum Vannverk. Ved Aurevannsdemningen ligger et vannbehandlingsanlegg som per 2019 leverer vann omkring 65% av Bærums befolkning. Fra Aurevann går det rørledning til fordelingsbassenget på Grinda, og derfra videre til Haslum og Kolsås. Ettersom Aurevann er en drikkevannskilde, er det ikke tillatt å fiske, bruke båt eller slå leir nærmere enn 100 meter fra vannet. Referanser Eksterne lenker Aurevann, Aurevannsdemningen, vannrenseanlegg og vannledning